સુરતના વોરા પરિવાર હાલના દિવસોમાં ખૂબ જ ખુશ છે. પરિવારની ખુશીનું કારણ પણ છે કે ઘરમાં ડિસેમ્બર માસમાં એક પ્રસંગ આવનાર છે આ શુભ પ્રસંગ વિશે સાંભળીને આશ્ચર્યમાં મુકાઈ જશો પુરા પરિવારના બે યુવા સદસ્ય દીક્ષા લઇ સંન્યાસી બનવા જઈ રહ્યા છે. પરિવારના બે બાળકો અને આયુષી પોતાના કરોડ પતી પિતાની સંપત્તિ અને વૈભવી જીવન ત્યાગી સન્યાસી જીવન જીવવા માટે તત્પર બન્યા છે બન્ને ભાઈ બહેનો એ 9 ડિસેમ્બરે દીક્ષા લેવાનો પ્રણ કર્યો છે. આયુષી એ ચાર વર્ષ અને ભાઇ યશે બે વર્ષ સંતો સાથે વિહાર પણ કર્યો છે. રાત-દિવસ એક કરીને જે પિતાએ કરોડોની સંપત્તિ પોતાના બાળકો માટે બનાવી તે બાળકો હવે સંન્યાસ લેવા જઈ રહ્યા છે. પિતા ભરત વોરા એ દીકરીના દીક્ષા માટે તો તૈયારી બતાવી હતી પરંતુ યશની દીક્ષાને લઇ તેઓ તૈયાર ન હતા. યશ ને વૈભવી કાર ખૂબ જ પસંદ છે એ માટે કરોડ પતિ પિતાએ યશને જેગુઆર ઓડી અને મર્સિડીઝ જેવી કરોડોની કાર લાવી આપવાની ઓફર પણ કરી. જેથી યશ સંન્યાસી જીવન, સંન્યાસ લેવાનો નિર્ણય પરત લઈ લે પરંતુ એ માન્યો નહિ.પિતા ભરત વોરાએ આખરે જણાવ્યું કે, તેમની હારમાં જ જીત છે.